**Ikt.szám: /KSGFI/2018.**

**Tájékoztató**

**Klinikák, intézetek gazdasági vezetői részére**

**az EFOP-3.6.3-VEKOP-16-2017-00009**

**Az orvos-, egészségtudományi-és gyógyszerészképzés tudományos műhelyeinek fejlesztése**

**Kutatási támogatás felhasználásának eljárásrendjéről**

Az **EFOP-3.6.3-VEKOP-16-2017-00009** azonosító számú **Az orvos-, egészségtudományi-és gyógyszerészképzés tudományos műhelyeinek fejlesztése** című projekt megvalósítása során nyújtott pályázat útján elnyert kutatási illetve egyéb dologi/felhalmozási támogatás felhasználása során a mellékelt eljárásrend segíti a beszerzési folyamatot.

A pályázathoz kapcsolódó beszerzések során alkalmazása KÖTELEZŐ.

A jelenleg érintett intézetek és támogatottak listáját csatolom, a későbbiekben nyertes pályázókról az értesítést a projekt menedzsmentje küldi majd ki.

Pénzügyi kérdésekkel kapcsolatban Sereg Beatrix pénzügyi vezető (30-239-7889, sereg.beatrix@semmelweis-univ.hu), szakmai kérdésekkel kapcsolatban Dr. Ivanics Tamás szakmai vezető (belső mellék: 60318, [ivanics.tamas@med.semmelweis-univ.hu](mailto:ivanics.tamas@med.semmelweis-univ.hu)) nyújt további tájékoztatást.

Budapest 2018. szeptember

Tisztelettel

Baumgartnerné Holló Irén

gazdasági főigazgató

**Tartalomjegyzék**

[**Ikt.szám: /KSGFI/2018.** 1](#_Toc525030533)

[Az eljárásrend célja: 3](#_Toc525030534)

[Az eljárásrend érvényességi területe 3](#_Toc525030535)

[A program rövid bemutatása 3](#_Toc525030536)

[Kutatási támogatás a projektben 4](#_Toc525030537)

[„Kiválósági PhD- ösztöndíjak létesítése kutatási támogatással” 4](#_Toc525030538)

[Új (vagy jelentősen korszerűsített) metodikai és interdiszciplináris PhD kurzusok szervezése, és a gyakorlati képzés erősítése 4](#_Toc525030539)

[A Doktori Iskola kutatási programjainak bővítése új kutatási témák indításával 4](#_Toc525030540)

[Elszámolható költségek 5](#_Toc525030541)

[A kutatási támogatás beszerzési csoportjai és a kapcsolódó, projekt szinten számítandó értékhatárok (1. számú táblázat): 5](#_Toc525030542)

[A kutatási támogatás folyósítása 6](#_Toc525030543)

[A támogatás felhasználásának menete 6](#_Toc525030544)

[Beszerzési igény elszámolhatóságának vizsgálata: 6](#_Toc525030545)

[A beszerzés eljárásrendje 7](#_Toc525030546)

[Az egyes beszerzési csoportokhoz kapcsolódó specialitások 7](#_Toc525030547)

[Szerződés – egyszerűsített szerződés (megrendelés és visszaigazolása) 8](#_Toc525030548)

[Elszámolás 8](#_Toc525030549)

[Mellékletek 8](#_Toc525030550)

# Az eljárásrend célja:

Az **EFOP-3.6.3-VEKOP-16-2017-00009** azonosító számú **Az orvos-, egészségtudományi-és gyógyszerészképzés tudományos műhelyeinek fejlesztése** című projektben nyújtott kutatási támogatás kifizetési rendjének meghatározása.

# Az eljárásrend érvényességi területe

Az eljárás érvényessége kiterjed az **SE** **azon** szervezeti egységeire, vezetőire mely a projektben részt vesz azáltal, hogy az Intézetében működő kutatócsoport, vagy Intézetének állományába tartozó közalkalmazott a támogatásból részesül.

# A program rövid bemutatása

Az **EFOP-3.6.3-VEKOP-16-2017-00009** azonosító számú **Az orvos-, egészségtudományi-és gyógyszerészképzés tudományos műhelyeinek fejlesztése** című projektet a Semmelweis Egyetem által vezetett konzorcium (Debreceni Egyetem, Pécsi Tudományegyetem, Szegedi Tudományegyetem) 2017.05.01 és 2021.11.30. között valósítja meg.

A projekt átfogó célja:

A felsőoktatási intézmények belső megújulásának támogatása a minőségi tudományos utánpótlás-nevelés érdekében.

A projekt alapvető célja:

Olyan feltételek megteremtése a felsőoktatási intézményekben, amelyek lehetőséget biztosítanak a tehetségek számára az egyedi illetve közösségi tudományos fejlődésre. Ennek része az intézményen belüli tehetségsegítő programok működtetése, fejlesztése, amelyek az arra érdemes hallgatóknak lehetőséget és anyagi hátteret biztosítanak a tudományos fejlődésre, az oktató pályára való tovább lépésre.

Részcélok:

1) A doktori képzés színvonalának és minőségének fejlesztése

2) A tehetséges hallgatók tudományos diákköri tevékenységének fejlesztése

3) A szakkollégiumok színvonalának és minőségének fejlesztése

4) Tehetséges hallgatók bevonása a képzési és kutatási folyamatba: demonstrátori, gyakorlatvezetői és laborgyakorlat-vezetői munkájuk támogatása

5) Kutatói teljesítményt fokozó közegek fejlesztése

A fenti célok elérése érdekében 27 alprogram valósul meg a Semmelweis Egyetemen.

# Kutatási támogatás a projektben

#### „Kiválósági PhD- ösztöndíjak létesítése kutatási támogatással”

A 2. számú alprogram **„Kiválósági PhD- ösztöndíjak létesítése kutatási támogatással”** az alábbi lehetőségeket nyújtja Egyetemünk graduális és PhD hallgatói, predoktorok és rezidensek (a továbbiakban: Támogatott) részére:

1. *„Kiegészítő Kutatási Kiválósági Ösztöndíj”* maximum 24 hónap időtartamra,
2. „*Rendszeres PhD Fokozatszerzési Kiválósági Ösztöndíj*” maximum 24 hónap időtartamra
3. „*Predoktori ösztöndíj*” maximum 12 hónap időtartamra

A Támogatott kutatócsoportja az ösztöndíjak folyósításának időtartama alatt kutatási támogatásban részesül, szemeszterenként 390.000 Ft "bench fee" támogatásra jogosult.

Amennyiben Támogatott nem teljesíti a vállalt kötelezettségeket, akkor a Támogatott kutatócsoportjának folyósított kutatási támogatás teljes összege visszakövetelhető a kutatócsoport intézetétől. A kutatási támogatás jogosultja a Támogatott hallgató/predoktor, a beszerzés igénylője a témavezető/kutatócsoport vezetője. A Támogatás időtartama az Ösztöndíj támogatási szerződésben kerül rögzítésre.

Az egyéni motivációt az ösztöndíj juttatásával, a kutató csoport motivációját a kutatási támogatással kívánjuk megtartani illetve ösztönözni annak érdekében, hogy a doktori fokozatszerzések rövidebb idő alatt történjenek meg, és számuk emelkedjen.

#### Új (vagy jelentősen korszerűsített) metodikai és interdiszciplináris PhD kurzusok szervezése, és a gyakorlati képzés erősítése

*Az 5. számú „Új (vagy jelentősen korszerűsített) metodikai és interdiszciplináris PhD kurzusok szervezése, és a gyakorlati képzés erősítése” alprogram* elősegíti a doktorandusz kutatások tervezését, valamint eredményes kivitelezését, mindemellett a PhD hallgatók részétre nyújtanak megfelelő, naprakész ismereteket olyan témákban is, melyek közvetlenül nem kapcsolódnak a tudományterületükhöz, azonban elengedhetetlenek ahhoz, hogy érvényesülni tudjanak a tudományos életben és sikeresen végezzék kutatómunkájukat. Az ilyen kurzusok magasabb oktatói létszámot és eszközöket igényelnek.

A sikeresen pályázó kurzusvezető részére a kurzus első alkalommal történő indításakor az első szemeszterben maximum 700.000 Ft eszközköltség kerül biztosításra a kurzus gyakorlati jellegének erősítése érdekében.

#### A Doktori Iskola kutatási programjainak bővítése új kutatási témák indításával

A 4. számú **A Doktori Iskola kutatási programjainak bővítése *új kutatási témák* indításával alprogram** a jelenleg is meghirdetett PhD kutatási témák bővítését szolgálja, elsősorban a legújabb nemzetközi kutatások homlokterébe került tudományos szakterületek PhD tevékenységbe történő bevonásával és e kutatási programok célzott támogatásával.

Összesen 10 új kutatási téma indítását tervezzük, és mindegyik új témát a kutatásba bevont, és abban tevékenyen résztvevő „első hallgató” kutatómunkájának elősegítésére 3 éven keresztül havi 65 eFt kutatási hozzájárulással („bench fee”) támogatjuk.

# Elszámolható költségek

A kötelezettségvállalásra a Semmelweis Egyetem Kötelezettségvállalási szabályzatában rögzített általános szabályai vonatkoznak.

A kutatási támogatás több jogcímen használható fel, melyet a projekt pályázati felhívása és a 272/2014. Korm. rendelet határoz meg.

1. *Szakmai megvalósításhoz kapcsolódó anyagköltség:* A képzési és a kutatási folyamatokhoz kapcsolódó kis értékű eszközök (nettó 200 eFt-ot meg nem haladó értékű tárgyi eszköz), oktatási és kutatási fogyóeszközök, anyagok (beleértve az élő növényt, állatot) beszerzésének költsége.

*A kutatás megvalósításához alapvetően szükséges anyag és eszköz beszerezhető az 1. számú táblázatban meghatározott beszerzési csoportokhoz meghatározott értékhatár eléréséig, mely értékhatár projektszinten értendő. A beszerzés folyamán az SE beszerzési szabályzatának alkalmazása kötelező azzal, hogy a piaci ár igazolása a pályázatban elszámolhatóság érdekében szigorúbb. Az elszámoláshoz csatolni kell a*

* *piaci ár igazolását* 
  + *ajánlatkérés dokumentációja és* ***5 érvényes árajánlat*** *értékhatár nélkül*
  + *közbeszerzési eljárás dokumentumai*
* *szerződés, vagy megrendelés és visszaigazolása írásban*
* *szállító levél, teljesítésigazolás*
* *számla*

1. *Nemzetközi konferencián történő részvétel*, melyhez kapcsolódóan elszámolható a regisztrációs díj, utazási és szállásköltség.

A beszerzést kötelezően a Nemzetközi utazásszervezések központosított közbeszerzés keretei között megkötött keretmegállapodás alapján a Semmelweis Egyetem beszerzési szabályzatában foglaltak szerint kell megvalósítani. A konferencia részvétel támogatáshoz kapcsolódását a támogatott témavezetője igazolja.

#### A kutatási támogatás beszerzési csoportjai és a kapcsolódó, projekt szinten számítandó értékhatárok (1. számú táblázat):

| **Ssz.** | **Beszerzési csoport** | **Rövid indoklás** | **A beszerzés tárgya** | **Értékhatár** (nettó) Ft |
| --- | --- | --- | --- | --- |
| 1 | "Nemzetközi utazások" - | Bench fee típusú támogatás | szolgáltatás | 42 492 273 Ft |
| 2 | kisértékű informatikai beszerzés kutatócsoportok részére, informatikai eszközök beszerzése kurzusok lebonyolítására | Bench fee típusú támogatás - kisértékű informatikai eszköz beszerzése  Kurzusokhoz kapcsolódóan a képzési infrastruktúra növelése – informatikai eszközök beszerzése | árubeszerzés | 29 659 485 Ft |
| 3 | kisértékű műszerbeszerzés kutatócsoportok részére,  műszerbeszerzés kurzusok lebonyolítására | Bench fee típusú támogatás - kisértékű műszer, egyéb tárgyi eszköz beszerzése  Kurzusokhoz kapcsolódóan a képzési infrastruktúra növelése – műszerek beszerzése beszerzése | árubeszerzés | 14.999.999 Ft |
| 4 | Antitest + Kiegészítők\*\*\* | Ebbe a beszerzési csoportba, specifikus szövettani vizsgálatok elvégzéséhez szükséges, egyedi immunológiai tulajdonsággal rendelkező fehérje molekulák (és a használatukhoz nélkülözhetetlen segédanyagok) tartoznak. | árubeszerzés | 14.999.999 Ft |
| 5 | Sejt(vonal)\*\*\* | Ebbe a beszerzési csoportba, különböző *biológiai vizsgálatok* lefolytatásának alapját képező genetikailag homogén élő sejtek, sejt tenyészetek tartoznak. | árubeszerzés | 14.999.999 Ft |
| 6 | Vegyszer, reagens (központi gyógyszertár)\*\*\* | Ebbe a beszerzési csoportba, a különböző *kémiai, biokémiai vizsgálatok*, mérések kivitelezéséhez szükséges, változatos összetételű kémiai vegyületek tartoznak. | árubeszerzés | 14.999.999 Ft |

Az 1-2. pontban meghatározott beszerzési értékhatár rugalmasan kezelhető, a többi beszerzés esetében az értékhatár projektszinten nem léphető túl. A Semmelweis Egyetem honlapján (semmelweis.hu) az Innovációs Igazgatósághoz kapcsolódóan létrehozott aloldalon (http://semmelweis.hu/innovacios-igazgatosag/palyazat/tamogatott-projektek/hazai-tamogatott-projektek/efop-3-6-3-vekop-16-2017-00009/) az aktuális lekötöttség a projekt időtartama alatt nyomon követhető.

# A kutatási támogatás folyósítása

A támogatás folyósítása félévente történik az alábbiak szerint:

* + - a Támogatottal történő szerződéskötést követően 1 hónapon belül,a hatályos támogatási szerződéssel rendelkező támogatott vonatkozásában a szemeszter első hónapjának végéig. *A már nyertes pályázatokhoz kapcsolódóan soron kívül, jelen eljárásrend hatályba* lépését követően 15 napon belül,

A Támogatás utalását megelőzően a Kontrolling Igazgatóság a támogatott kutatócsoport intézetének kérésére (4. számú melléklet) támogatottanként SAP CO rendelésszámot hoz létre, mely a kutatócsoport/kurzusvezető Intézetének költséghelyéhez kapcsolódik.

Az új rendelésszám tekintetében a kötelezettségvállalási, ellenjegyzési, kancellári egyetértési, teljesítésigazolási, érvényesítési jogkörökre vonatkozó felhatalmazása a szervezeti egység vezetőjének javaslata alapján kerül kiadásra.

A Doktori Iskola a keretátcsoportosítást a **28 Dologi költségek** pénzügyi tételre végzi el, amennyiben a felhasználás során más pénzügyi tétel érintett a szervezeti egység maga gondoskodik a forrás pénzügyi tételek közötti átcsoportosításáról.

# A támogatás felhasználásának menete

#### Beszerzési igény elszámolhatóságának vizsgálata:

1. A beszerzési eljárás megkezdését megelőzően, a 1.sz. mellékletben meghatározott formátumban - beszerzési igény bejelentése - a beszerzés tartalmáról nyilatkozni kell. Az igénylőlapot aláírást követően, elektronikusan kell megküldeni a projekt pénzügyi (sereg.beatrix@semmelweis-univ.hu) és szakmai vezetőjének (ivanics.tamas@med.semmelweis-univ.hu).
2. A beszerzési igény fenti beszerzési csoportokhoz rendelése az igénylő felelőssége. Amennyiben az elszámolás során a beszerzés az elszámolási szabályoknak nem felel meg azt a pályázatban elszámolni nem tudjuk szabálytalansági eljárás elkerülése érdekében. Így a nem megfelelően alátámasztott kifizetések ellenértékét a kutatócsoport/intézet más forrásból kell, hogy biztosítsa, a visszafizetés/forrásrendezés az intézet és a Doktori Iskola között haladéktalanul meg kell, hogy történjen a projekt sikeres megvalósítás érdekében.
3. A megküldött igény nyilvántartásba vételére 3 munkanapon belül kerül sor, melyért a projekt pénzügyi vezetője felelős. Az igénylő részére ez alatt az idő alatt a beszerzés jóváhagyása, vagy elutasítása is megküldésre kerül.
4. Az igény elutasítására abban az esetben kerül sor
   1. ha a keret az adott beszerzési csoporton kimerült,
   2. és/vagy nem megfelelő értékhatárok, vagy jogcímek kerülnek megjelölésre.
5. Az igénylés jóváhagyása és/vagy elutasítása az igénylő és a kutatócsoport intézetének gazdasági egysége részére egyidejűleg megküldésre kerül.

#### A beszerzés eljárásrendje

1. A költségek ***elszámolhatóságának tekintetében a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet, míg*** a beszerzési folyamatok tekintetében a Semmelweis Egyetem Beszerzési Szabályzatának alkalmazása a mérvadó.
2. A piaci ár alátámasztására eredményes közbeszerzési eljárás, illetve 5 érvényes írásos független ajánlat, mely kiváltható **hivatalos árajánlatok** bemutatásával (pl.: forgalmazó cégek honlapja – dátummal ellátott képernyőkép mentéssel) vagy min. 3 db érvényes, írásos, független ajánlat és 2 db referenciaár, az árat alátámasztó kalkuláció, összehasonlító elemzés, indikatív ajánlat szolgál. **Az Irányító hatóság által kiadott Tájékoztató anyagot 2. számú mellékletként csatoljuk.**
3. A piaci árat alátámasztó dokumentáció **(mintacsomagot 3. sz. mellékletként csatoljuk**) tartalmazza – nem közbeszerzés esetén -
   1. az ajánlatkérés dokumentációját,
   2. a kiküldést igazoló és alátámasztó dokumentumokat, e-maileket,
   3. az érvényes ajánlatokat és beérkezésüket igazoló dokumentumokat és e-maileket, vagy a dátummal ellátott képernyőképeket,
   4. kiértékelés jegyzőkönyvét,
   5. az ajánlatkérés során a projektazonosítót és a projekt címét a keletkező dokumentumokon KÖTELEZŐ feltüntetni.
4. A 3. pontban foglaltaktól eltérni kizárólag a Támogató Irányító Hatóság által előzetesen kiadott Eltérési engedély birtokában lehet. Ellenkező esetben a költség nem számolható el, illetve ha bármilyen okból a piaci ár alátámasztása nem elfogadható, az Szabálytalansági eljárást illetve a kifizetett támogatás visszafizetését vonja maga után.

Kizárólagosság kérése kizárólag a projekt szakmai és pénzügyi vezetőjével együttműködve, a megrendelés, beszerzést megelőzően kérhető az Emberi Erőforrások Minisztériuma EU Fejlesztések Végrehajtásáért Felelős Helyettes Államtitkárságától hivatalos postai levélben.

1. Nem fogadható el az ajánlatkérés dokumentációja abban az esetben sem, ha az ajánlattevők nem függetlenek.

#### Az egyes beszerzési csoportokhoz kapcsolódó specialitások

1. az 1. csoportban meghatározott nemzetközi utazások beszerzéséhez kapcsolódó eljárásrend a  <http://semmelweis.hu/beszerzes/kulon-szabalyozott-kozbeszerzesek/informatikai-eszkozok-beszerzese/> linken található. A 168/2004. (V. 25.) Korm. rendelet alapján informatikai eszközök vonatkozásában a Semmelweis Egyetem a Közbeszerzési Ellátási Főigazgatóság (KEF) által működtetett központosított közbeszerzési rendszer használatára kötelezett intézmény. A beszerzések lebonyolítását az igénylő szervezeti egységek – értékhatárra való tekintet nélkül -, a Beszerzési Szabályzatnak megfelelő BML és kötelező mellékletei kiállításával, majd pedig a Beszerzési Igazgatóság részére minősítésre való megküldésével kezdeményezhetik.

Az elszámolási csomag kötelező melléklete a Beszerzés során elküldött, visszaigazolt egyedi megrendelés, melyet az elszámolás során egyedi, egyszerűsített szerződésként a Támogató számára feltölteni és szerződésként iktatni kell.

Ezúton is felhívom a figyelmet arra, hogy a külföldi szállás értéke vendégéjszakánként nem haladhatja meg a fizikai teljesítés napján érvényes, a Magyar Nemzeti Bank által közzétett, hivatalos deviza-árfolyamon átszámított maximum 150 Euro összeget.

1. a 2. csoportban meghatározott **kis értékű informatikai eszközök beszerzése** a központosított közbeszerzés keretei között, **központosítva** történik, az igénylések összegyűjtése és a beszerzés elindítása a Doktori Iskola feladata. Ezen beszerzésekre **a forrás nem kerül átcsoportosításra**. A beszerzést követően az eszköz üzembe helyezésére az adott intézetben kerül sor. Az eszközök pontos műszaki specifikációja és indikatív ára a <https://www.kozbeszerzes.gov.hu/termek> linken található.
2. A 3., 4., 5, 6. beszerzési csoportok beszerzéséhez kapcsolódó eljárásrend a Beszerzési Szabályzatban, a formanyomtatványok pedig a  [http://semmelweis.hu/beszerzes/beszerzesi-folyamatok/beszerzesi-szabalyzat-formanyomtatvanyok/](http://semmelweis.hu/beszerzes/beszerzesi-folyamatok/beszerzesi-szabalyzat-formanyomtatvanyok/%20) linken találhatók.

#### Szerződés – egyszerűsített szerződés (megrendelés és visszaigazolása)

1. A folyamatot a Semmelweis Egyetem Szerződéskötési Szabályzata szabályozza.
2. Kötelezettségvállalás csak írásban történhet.

#### Elszámolás

1. **A számla határidőben történő kifizetéséért rendelésszámhoz megjelölt kötelezettségvállaló és pénzügyi ellenjegyző felelős.**
2. A támogatás felhasználását követően az elszámolás a beszerzés(ek)hez kapcsolódó teljes körű, eredeti dokumentáció Doktori Iskola részére történő átadásával, CO rendelésszámonként (támogatottanként) történik az 5. számú mellékletként csatolt számlaösszesítő alapján.
3. Szükséges dokumentumok
   1. a fentiekben részletezettek szerint a piaci ár alátámasztása,
   2. eredeti megrendelés/ megrendelés visszaigazolás vagy szerződés dokumentuma,
   3. teljesítést alátámasztó dokumentumok, a megvalósult szolgáltatáshoz kapcsolódó beszámoló, és/vagy a szállítást igazoló szállítólevél,
   4. a teljesítésigazolás,
   5. számla.
4. A Doktori Iskola gazdasági koordinátora (a projekt pénzügyi asszisztense) a beszerzés teljes dokumentációját ellenőrzi, és a számlákat záradékolja.
5. Az elszámolás során a rendelkezésre bocsátott keretet túllépni nem lehet.
6. Amennyiben viszont a kereten maradvány mutatkozik, azt az elszámolással egyidőben a **Doktori Iskola 51111 59158** rendelésszámára át kell csoportosítani. Amennyiben az elszámolás részben vagy egészben nem a fenti eljárásrend szerint került lebonyolításra az el nem számolható tételek összegét szintén forrásátcsoportosítással szükséges rendezni.

Budapest, 2018. szeptember

Baumgartnerné Holló Irén

gazdasági főigazgató

# Mellékletek

1. sz.melléklet - beszerzési igények

2. sz melléklet – Tájékoztató a kedvezményezettek számára a piaci ár alátámasztásához

3. sz. melléklet – ajánlatkérés dokumentumcsomag

4. sz. melléklet – CO rendelésszám igénylés

5. sz. melléklet - Számlaösszesítő